تورکیه، روسیه، بشارالاسد رژیمی و ایران اورته سیده تشقی ایشلر وزیری اورینباسرلری سویه سیده سوریه موضوعی بوییچه 15-16 مارچ تاریخلریده روسیه نینگ پایتختی مسکوده جلسه بولیب اوته دی.
دیپلوماتیک منبعلردن قولگه کیریتیلگن معلوماتگه کوره جلسه ده تورکیه هیئاتی گه تشقی ایشلر وزیری اورینباسری براق آقچاپر باشچیلیک قیله دی.
خوددی شو جلسه گه روسیه تامانیدن دولت باشلیغی ویلادیمیر پوتین نینگ اورته شرق و افریقا اولکه لری خاص وکیلی میخائیل بوگدانوف، ایران تامانیدن تشقی ایشلر وزیرلیگی سیاسی ایشلر مصلحتچیسی علی اصغر حاجی و بشارالاسد رژیمی تامانیدن ایسه تشقی ایشلر وزیری اورینباسری ایمن سوسن قتنشه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
